CELEX: 62016TA0551
Language: el
Date: 2017-10-25 00:00:00
Title: Υπόθεση T-551/16: Απόφαση του Γενικού Δικαστηρίου της 25ης Οκτωβρίου 2017 — Lucaccioni κατά Επιτροπής (Υπαλληλική υπόθεση — Υπάλληλοι — Έκθεση σε αμίαντο και σε άλλες ουσίες — Επαγγελματική ασθένεια — Άρθρο 73 του κανονισμού υπηρεσιακής κατάστασης — Κοινή ρύθμιση σχετικά με την κάλυψη των κινδύνων ατυχήματος και επαγγελματικής ασθένειας — Άρθρο 14 — Άρθρο 266 ΣΛΕΕ — Κατάχρηση εξουσίας — Ιατρική επιτροπή — Αρχή της συλλογικότητας — Παράβαση της εντολής προς την ιατρική επιτροπή — Υποχρέωση αιτιολογήσεως — Αγωγή αποζημιώσεως — Διάρκεια της διαδικασίας — Ηθική βλάβη)

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/32
            
         Απόφαση του Γενικού Δικαστηρίου της 25ης Οκτωβρίου 2017 — Lucaccioni κατά Επιτροπής
   (Υπόθεση T-551/16) (1)
   
   ((Υπαλληλική υπόθεση - Υπάλληλοι - Έκθεση σε αμίαντο και σε άλλες ουσίες - Επαγγελματική ασθένεια - Άρθρο 73 του κανονισμού υπηρεσιακής κατάστασης - Κοινή ρύθμιση σχετικά με την κάλυψη των κινδύνων ατυχήματος και επαγγελματικής ασθένειας - Άρθρο 14 - Άρθρο 266 ΣΛΕΕ - Κατάχρηση εξουσίας - Ιατρική επιτροπή - Αρχή της συλλογικότητας - Παράβαση της εντολής προς την ιατρική επιτροπή - Υποχρέωση αιτιολογήσεως - Αγωγή αποζημιώσεως - Διάρκεια της διαδικασίας - Ηθική βλάβη))
   (2017/C 424/46)
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: Arnaldo Lucaccioni (San Benedetto del Tronto, Ιταλία) (εκπρόσωποι: αρχικώς M. Velardo, στη συνέχεια L. Gialluca, δικηγόροι)
   
      Καθής-εναγομένη: Ευρωπαϊκή Επιτροπή (εκπρόσωποι: T. Bohr και G. Gattinara, επικουρούμενοι από τον A. Dal Ferro, δικηγόρο)
   
      Αντικείμενο
   
   Προσφυγή-αγωγή βάσει του άρθρου 270 ΣΛΕΕ με την οποία επιδιώκεται, αφενός, η ακύρωση της από 26 Ιουνίου 2014 αποφάσεως της Επιτροπής για χορήγηση στον προσφεύγοντα-ενάγοντα προσαυξήσεως μόνον κατά 20 % της αποζημιώσεως που προβλέπεται στο άρθρο 14 της κοινής ρυθμίσεως σχετικά με την κάλυψη των κινδύνων ατυχήματος και επαγγελματικής ασθένειας των υπαλλήλων των Ευρωπαϊκών Κοινοτήτων, κατόπιν του από 7 Ιουνίου 2000 αιτήματος του προσφεύγοντος-ενάγοντος, και, αφετέρου, η αποκατάσταση της ηθικής βλάβης την οποία φέρεται ότι υπέστη ο προσφεύγων-ενάγων.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση της Ευρωπαϊκής Επιτροπής, της 26ης Ιουνίου 2014, με την οποία χορηγήθηκε στον Arnaldo Lucaccioni προσαύξηση κατά 20 % της αποζημιώσεως δυνάμει του άρθρου 14 της κοινής ρυθμίσεως σχετικά με την κάλυψη των κινδύνων ατυχήματος και επαγγελματικής ασθένειας των υπαλλήλων των Ευρωπαϊκών Κοινοτήτων.
            
         
               2)
            
            
               Υποχρεώνει την Επιτροπή να καταβάλει στον A. Lucaccioni χρηματική ικανοποίηση ύψους 5 000 ευρώ προς αποκατάσταση της ηθικής βλάβης που προκλήθηκε.
            
         
               3)
            
            
               Απορρίπτει την προσφυγή-αγωγή κατά τα λοιπά.
            
         
               4)
            
            
               Καταδικάζει την Επιτροπή στα δικαστικά έξοδα.
            
         
      (1)  EE C 279 της 24.8.2015 (υπόθεση η οποία καταχωρίστηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με τον αριθμό F-74/15 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).